
APSTIPRINĀTS
ar Zaļenieku komerciālās un amatniecības vidusskolas direktores 
2026. gada 07.07.2026. rīkojumu 
Nr. ZKAV/2-1.1/26/53
[bookmark: _GoBack]

Jelgavas novada Zaļenieku komerciālās un amatniecības vidusskolas
direktora vietnieka izglītības jomā (saimnieciskajā un metodiskajā darbā) amata konkursa nolikums


1. Šis nolikums nosaka Jelgavas novada Zaļenieku komerciālās un amatniecības vidusskolas
direktora vietnieka izglītības jomā (saimnieciskajā un metodiskajā darbā) atklāta amata konkursa (turpmāk – konkurss) izsludināšanas un norises kārtību.

2. Jelgavas novada pašvaldības tīmekļvietnē www.jelgavasnovads.lv, Nodarbinātības valsts aģentūras CV un vakanču portālā publicē sludinājumu par to, ka Jelgavas novada pašvaldība izsludina konkursu uz Jelgavas novada Zaļenieku komerciālās un amatniecības vidusskolas direktora vietnieka izglītības jomā (saimnieciskajā un metodiskajā darbā) amatu. 

3. Pretendentu pieteikšanās un nepieciešamo dokumentu iesniegšanas termiņš – 14 kalendārās dienas laikā kopš sludinājuma publicēšanas Jelgavas novada pašvaldības tīmekļvietnē www.jelgavasnovads.lv, nosūtot dokumentus uz Zaļenieku komerciālās un amatniecības vidusskolas e-pastu zaleniekukav@jelgavasnovads.lv .

4. Ar konkursa nolikumu var iepazīties Jelgavas novada pašvaldības tīmekļvietnē www.jelgavasnovads.lv 

5. Zaļenieku komerciālās un amatniecības vidusskolas direktora vietnieka izglītības jomā (saimnieciskajā un metodiskajā darbā) galvenie amata pienākumi:
5.1. plānot, organizēt izglītības iestādes saimniecisko un arī metodisko darbu profesionālās izglītības programmās, atbilstoši normatīvo aktu prasībām;
5.2. piedalīties izglītības iestādes vadības komandas darbā, iekšējo normatīvo aktu izstrādē un izpildē;
5.3. koordinēt un pārraudzīt saimniecisko darbu izpildi;
5.4. piedalīties izglītības iestādes  metodiskā darba plānošanā un realizēšanā;
5.5. apkopot un analizēt informāciju, gatavot pārskatus un ziņojumus par saimniecisko darbu izglītības iestādē;
5.6. sagatavot jautājumus izskatīšanai un piedalīties iestādes pedagoģiskās padomes darbā;
5.7. koordinēt profesionālās izglītības pedagogu metodisko darbu; 
5.8. organizēt informatīvi izglītojošus  pasākumus izglītojamiem un pedagogiem par darba drošības jautājumiem mācību iestādē;
5.9. piedalīties vecāku sapulcēs un sniegt informāciju par saimnieciskiem un metodiskiem jautājumiem profesionālās izglītības jomā;
5.10. koordinēt “Restauratora nama” darba organizāciju;
5.11. apzināt un popularizēt metodiskos materiālus un pedagogu darba pieredzi profesionālās izglītības jomā;
5.12. atbalstīt un konsultēt izglītības metodiķus;
5.13. sniegt priekšlikumus izglītības iestādes vadītājam pedagogu darba vērtējumam un saimnieciskā darba uzlabojumiem;
5.14. veicināt izglītojamo karjeras izaugsmi un piedalīties profesionālās orientācijas pasākumus; 
5.15. veicināt izglītības iestādes tradīciju saglabāšanu un pilnveidošanu, un tēla veidošanu; 
5.16. organizēt izglītības iestādes saimniecisko rezultātu izvērtēšanu; 
5.17. nodrošināt drošu, veselībai nekaitīgu un psiholoģiski labvēlīgu vidi izglītības iestādē; 
5.18. rūpēties par izglītojamo drošību un izglītības iestādes iekšējās kārtības noteikumu ievērošanu; 
5.19. pārstāvēt izglītības iestādes intereses valsts un pašvaldību institūcijās un masu medijos;
5.20. aizvieto direktoru tā prombūtnes laikā, vai vietnieku izglītības jomā pēc darba devēja rīkojuma;
5.21. veikt sava darba pašanalīzi; 
5.22. pilnveidot savu profesionālo meistarību; 
5.23. ievērot darba kārtību un ētikas normas.

6. Pretendentiem jāatbilst šādām prasībām:
6.1. [bookmark: _Hlk129678282]izglītība atbilstoši normatīvajos aktos noteiktajām prasībām par pedagogiem nepieciešamo izglītību un profesionālo kvalifikāciju;
6.2. vēlama vismaz profesionālā vidējā izglītība, kas saistīta ar  būvniecības, remonta, infrastruktūras uzturēšanas vai ar to saistītā tehniskā jomā vai vēlama pieredze būvniecībā;
6.3. vēlama izglītības iestādes saimniecisko darbu pārzināšana un izmaksu sastādīšanas prasme remontdarbiem;
6.4. valsts valodas prasmes augstākajā līmenī atbilstoši Valsts valodas likuma prasībām;
6.5. vismaz 3 gadu darba pieredze izglītības jomā;
6.6. teicamas saskarsmes, komunikācijas prasmes un spēja uzturēt konstruktīvas sadarbības attiecības; 
6.7. prasme organizēt un patstāvīgi plānot savu darbu, uzņemties atbildību;
6.8. spēja būt elastīgam un reaģēt uz izglītības iestādes izglītojamo vajadzībām;
6.9. zināšanas un izpratne par izglītības sistēmu;
6.10. labas iemaņas darbā ar MS Office standarta programmām;
6.11. par priekšrocību tiks uzskatīta darba pieredze līdzīgā amatā, darba pieredze metodiskajā darbā, darba pieredze vispārējās pamata un profesionālās izglītības programmās, darba pieredze ar vecākiem un jauniešiem. 

7. Pretendenti noteiktajā termiņā nosuta uz e-pastu zaleniekukav@jelgavasnovads.lv
 (ar norādi Zaļenieku komerciālās un amatniecības vidusskolas direktora vietnieka izglītības jomā (saimnieciskajā un metodiskajā darbā)  amata konkursam):
7.1. profesionālās darbības aprakstu (CV);
7.2. izglītību, kvalifikāciju un papildizglītību apliecinošu dokumentu kopijas;
7.3. motivācijas vēstuli.

8. Pretendentu atbilstību nolikumā izvirzītajām prasībām izvērtē ar Zaļenieku komerciālās un amatniecības vidusskolas direktora rīkojumu izveidota komisija.

9. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes. 

10. Konkurss tiek organizēts divās kārtās:
10.1. konkursa pirmajā kārtā konkursa komisija izvērtē pretendentu pieteikumus un iesniegtos dokumentus un uz konkursa otro kārtu uzaicina pretendentus, kas atbilst nolikuma 7.1. un 7.3. punktā izvirzītajām prasībām, ko apliecina iesniegtie dokumenti;
10.2. konkursa otrā kārta sastāv no intervijas:
10.2.1. darba intervijas laikā pretendenti Konkursa komisijai raksturo savu līdzšinējo darba pieredzi, izglītību, kvalifikāciju, motivāciju strādāt amatā, kā arī atbild uz konkursa komisijas locekļu jautājumiem;
10.2.2. lai izvērtētu amata pretendentu atbilstību šī nolikuma 6.1.-6.11.  punktā izvirzītajām prasībām, konkursa komisijas locekļi darba intervijas laikā uzdod pretendentiem jautājumus, kas attiecas uz paredzētā darba veikšanu un pretendenta piemērotību šim darbam, ievērojot Darba likumā noteiktos ierobežojumus;
10.2.3. konkursa otrajā kārtā intervijā katrs komisijas loceklis individuāli vērtē amata pretendentu un piešķir punktus augošā secībā no 1 (vāji) līdz 5 (teicami). Kopējais pretendenta vērtējums tiek iegūts, summējot visu komisijas locekļu individuālo vērtējumu. Pamatojoties uz minēto vērtējumu, nosaka, kurš no amata pretendentiem ir saņēmis augstāko novērtējumu.

11. Ja otrajā kārtā vairāki pretendenti ieguvuši vienādu vērtējumu, Komisija organizē papildu atlases kārtu, nosakot tās kārtību un termiņu.

12. Pēc noslēdzošās kārtas rezultātu apkopošanas komisija izvēlas izvirzītajām prasībām atbilstošāko amata pretendentu.

13. Gadījumā, ja pretendents neiegūst 70% no maksimālo punktu skaita, konkursu izsludina atkārtoti.

14. Stāšanās amatā, uzsākt darba attiecības ar 17.08.2026.
